**Sigeru Mijamoto** (japāņu: 宮本 茂; [mijamoto ɕiɡeɾɯ]; dzimis 1952. gada 16. novembrī) ir japāņu videospēļu dizaineris un producents, kas visu savu karjeru strādājis *Nintendo*, kur šobrīd ieņem vienu no direktora amatiem. Mijamoto radījis vairākas no augstāk novērtētajām un komerciāli veiksmīgākajām uzņēmuma videospēļu sērijām, tādas kā *Mario*, *The Legend of Zelda* un *Donkey Kong.*

Dzimis Sonobē, Japānā, pabeidza Kanazavas Municipālo industriālās mākslas koledžu. Karjeras sākumā mēģināja veidot karjeru kā manga mākslinieks, bet vēlāk viņu ieinteresēja videospēles. 1977. gadā ar tēva palīdzību viņš uzsāka darbu *Nintendo*, kur ar saviem spēļu projektiem atstāja lielu iespaidu uz tā laika uzņēmuma prezidentu Hirosi Jamauči. Mijamoto kļuva par uzņēmuma pirmo mākslinieku un palīdzēja radīt vizuālo tēlu arkādes spēlei *Sheriff* un vēlāk saņēma uzdevumu izveidot jaunu arkādes spēli. Tā kļuva par *Donkey Kong*.

Vēlāk Mijamoto radīja spēles *Super Mario Bros.* un *The Legend of Zelda*, kuras guva lielus panākumus NES un palīdzēja veidot sabiedrības uztveri par videospēlēm. Kopš tā laika viņa spēles ir bijušas nozīmīgākās katrā no *Nintendo* videospēļu konsolēm. Pirmās viņa spēles parādījās jau 1970. gadu beigās publiski izmantojamās arkāžu spēļu iekārtās. Mijamoto vadīja *Nintendo* Izklaides analīzes un izstrādes nodaļu, kura radīja daudzas no uzņēmuma nozīmīgākajām spēlēm. Pēc *Nintendo* prezidenta Satoru Ivatas nāves 2015. gada jūlijā Mijamoto vairākus mēnešus pildīja uzņēmuma prezidenta pienākumus kopā ar Genjo Takedu, līdz tika formāli apstiprināts par uzņēmuma radošo vadītāju.

Atzinība
--------

1998. gadā Mijamoto kļuva par pirmo personu, ko iekļāva Interaktīvās mākslas un zinātnes akadēmijas slavas zālē. 2006. gadā Mijamoto saņēma Francijas kultūras ministrijas apbalvojumu — Mākslas un literatūras ordeņa (*Ordre des Arts et des Lettres*) bruņinieka pakāpi. 2006. gada 28. novembrī Mijamoto tika iekļauts žurnāla *Time* Āzijas izdevuma pēdējo 60 gadu Āzijas varoņu tēmas apskatā. Gan 2007. gan 2008. gadā viņš tika iekļauts *Time* 100 ietekmīgāko gada cilvēku sarakstā.

2010. gadā Mijamoto kļuva par pirmo *BAFTA Fellowship* balvas saņēmēju no Āzijas.

Atsauces
--------

1. ↑  *Star Fox 64 Player's Guide*. Nintendo of America. 1997. 116–119. lpp.
2. ↑  "Master of Play" profile in the *New Yorker*, December 20, 2010
3. ↑  «Iwata asks – Punch Out!». Nintendo. Arhivēts no oriģināla, laiks: 2010. gada 11. janvāris. Skatīts: 2010. gada 28. februāris.
4. ↑  «Notice Regarding Personnel Change of a Representative Director and Role Changes of Directors». Nintendo. Arhivēts no oriģināla, laiks: 2015. gada 14. septembris. Skatīts: 2015. gada 15. septembris.
5. ↑  «Miyamoto Will Enter Hall of Fame». *GameSpot*. 1998. gada 12. maijs. Arhivēts no oriģināla, laiks: 2012. gada 6. novembris. Skatīts: 2009. gada 30. jūnijs.
6. ↑  François Bliss de la Boissière. «From Paris with Love: de Chevalier dans l'Ordre des Arts et des Lettres», 2006. gada 15. marts. Skatīts: 2009. gada 25. augusts.
7. ↑  Will Wright. «Shigeru Miyamoto: The video-game guru who made it O.K. to play». *TIME Magazine*, 2006. gada 13. novembris. Arhivēts no oriģināla, laiks: 2010. gada 14. jūnijs. Skatīts: 2006. gada 28. novembris.
8. ↑  Johnathan Wendel. «The TIME 100 (2007) – Shigeru Miyamoto». *TIME Magazine*, 2007. gada 3. maijs. Arhivēts no oriģināla, laiks: 2011. gada 12. novembrī. Skatīts: 2007. gada 3. maijs.
9. ↑  «Who is Most Influential? – The 2008 TIME 100 Finalists». *TIME Magazine*. 2008. gada 1. aprīlis. Arhivēts no oriģināla, laiks: 2011. gada 3. februārī. Skatīts: 2008. gada 12. aprīlis.
10. ↑  «Shigeru Miyamoto honoured by Bafta». Daily Telegraph (London).

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Sigeru Mijamoto***.
* *IMDb* profils (angliski)

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 78191821
* LCCN: n2005078155
* ISNI: 0000 0000 3704 7452
* GND: 1075180996
* SUDOC: 234160918
* BNF: cb14122110c (data)
* BIBSYS: 14038305
* NDL: 00818168
* BNE: XX4429233

 |

 |